น้ำลายออกมาเยอะคายออกก็จะออกมาอีก บวกกับอาการคลื่นไส้จะอ้วกบางครั้งก็จะมีอาการสะอึกมาด้วย แต่พออ้วกออกมาก็จะหายไปหมดเลย เป็นแบบนี้บ่อยมาก บางครั้งเหนื่อยมากๆก็จะมีอาการแบบนี้ครับ หรือกินอาหารตอนเย็นก็จะมีอาการครับแต่เป็นบางครั้ง
สวัสดีค่ะ การวินิจฉัยที่เป็นไปได้-กระเพาะอาหารอักเสบ อาจทำให้มีอาการจุกแน่นท้อง คลื่นไส้ อาเจียน สัมพันธ์กับมื้ออาหาร-กรดไหลย้อน อาจมีอาการจุกคอ แสบร้อนกลางอก คลื่นไส้-อาหารเป็นพิษ กรณีเป็นเฉียบพลันภายใน 1-3 วัน มีไข้ ปวดท้อง ถ่ายเหลวร่วมด้วยหากมีอาการคลื่นไส้เป็นมาเรื้อรังจนทำให้รับประทานได้น้อย อ่อนเพลียมาก ถ่ายดำ ถ่ายเป็นเลือด อาเจียนมีเลือดปน ปวดท้อง น้ำหนักลด ควรไปพบแพทย์เพื่อตรวจเพิ่มเติมว่าการวินิจฉัยน่าจะเป็นอะไรมากที่สุดการดูแลตัวเองเบื้องต้น รับประทานอาหารอ่อนๆสุกสะอาด หลีกเลี่ยงอาหารรสจัดหรือการรับประทานมื้อใหญ่ทีเดียว สามารถรับประทานยาแก้คลื่นไส้ อาเจียนเพื่อบรรเทาอาการ ดื่มน้ำมากๆ และนั่งหัวสูงหลังรับประทานอาหารอย่างน้อย 3 ชั่วโมง